b'\n_START_ARTICLE_\nZibalai\n_START_SECTION_\nAjalugu\n_START_PARAGRAPH_\nZibalaid on esimest korda mainitud XVII sajandil. Algselt kuulus see Sta\xc5\xa1k\xc5\xabni\xc5\xa1kise m\xc3\xb5isale ja selle omanikud olid Sakalauskased._NEWLINE_XVIII sajandil sai sellest Vilniuse piiskoppide valdus. Aastal 1744 rajati sinna esimene kabel, aastal 1861 aga kirik. Algselt oli see \xc5\xa0irvintose kihelkonnale alluv abikirik, ent aastal 1920 kujunes Zibalai omaette kihelkonna halduskeskuseks._NEWLINE_Leedu vabaduss\xc3\xb5ja ajal toimusid alevi \xc3\xbcmbruskonnas pikka aega lahingud Poola-meelsete v\xc3\xa4gede ja Leedu iseseisvuse toetajate vahel. Aastal 1921 hukkasid poola sandarmid sealse vaimuliku Kazimieras Lajauskase. S\xc3\xb5ja l\xc3\xb5ppedes j\xc3\xa4i Zibalai Leedu ja Poola vahelise demarkatsioonijoone l\xc3\xa4histele.'